CELEX: 62018TN0625
Language: hr
Date: 2018-10-10 00:00:00
Title: Predmet T-625/18: Tužba podnesena 10. listopada 2018. – FT protiv ESMA-e

14.1.2019   
            
            
               HR
            
            
               Službeni list Europske unije
            
            
               C 16/46
            
         
      Tužba podnesena 10. listopada 2018. – FT protiv ESMA-e
      (Predmet T-625/18)
      (2019/C 16/57)
      Jezik postupka: engleski
      
         Stranke
      
      
         Tužitelj: FT (zastupnik: S. Pappas, odvjetnik)
      
         Tuženik: Europsko nadzorno tijelo za vrijednosne papire i tržište kapitala (ESMA)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku ESMA41-137-1154 izvršnog direktora Europskog nadzornog tijela za vrijednosne papire i tržište kapitala (ESMA) od 9. kolovoza 2018. kojime ESMA zahtijeva povrat iznosa od 12 000 eura u vezi s troškovima nastalim ESMA-i u predmetu F-39/14;
               
            
                  —
               
               
                  poništi obavijest o terećenju br. 4440180170 od 10. kolovoza 2018. koju je izdala ESMA;
               
            
                  —
               
               
                  naloži ESMA-i snošenje vlastitih troškova i troškova tužitelja u ovom postupku.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog temelji se na povredi članka 98. Financijske uredbe (1), članka 60. Financijske uredbe ESMA-e (2), članka 170. Poslovnika Općeg suda te načela jednakosti oružja stranaka u sporu jer iznos koji tužitelj navodno duguje i koji je naveden u pobijanim aktima, Opći sud nije utvrdio u skladu s navedenim člankom 170.
               
            
                  2.
               
               
                  Drugi tužbeni razlog temelji se na tvrdnji da se troškovi koje potražuje tuženik ne mogu nadoknaditi jer je on prekoračio razuman rok za podnošenje takvih zahtjeva.
               
            
                  3.
               
               
                  Treći tužbeni razlog temelji se na tuženikovoj očitoj pogrešci u ocjeni tužiteljeva duga jer je iznos koji se potražuje od 12 000 eura pretjeran.
               
            
         (1)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL 2018., L 193, str. 1.).
      
         (2)  Odluka Upravnog odbora o financijskoj uredbi za vrijednosne papire i tržište kapitala ESMA/2014/MB/38.